पंजाब एजुसेट सोसायटी ने जारी किया जनवरी माह का शेड्यूल
भास्कर संवाददाता | फाजिल्का
पंजाबएजुसेट सोसायटी ने राज्य के सभी जिला शिक्षा अधिकारियों एजुसेट सुविधा वाले स्कूल प्रमुखों को पत्र जारी कर जनवरी का एजुसेट शेड्यूल जारी किया है। पत्र में डीजीएसई का कहना है कि जनवरी 2016 की एजुसेट कार्यक्रमों की शेड्यूल जिसमें छठी से 12वीं कक्षा के लिए स्कूल शिक्षा विभाग में दिखाए जाने वाले रेगुलर कार्यक्रम, 12वीं कक्षा के साइंस के विद्यार्थियों के लिए मुकाबले की परीक्षा की तैयारी अन्य स्पेशल कार्यक्रमों का विवरण है। इस शेड्यूल अनुसार सुबह 9.25 से लेकर 12.30 बजे तक एजुसेट के कार्यक्रम टेलीकास्ट होंगे, जबकि 4 से 6 जनवरी तक बाद दोपहर 12.30 से रमसा टीचर ट्रेनिंग कार्यक्रम टेलीकास्ट किए जाएंगे। 7 से 12 जनवरी तक 12वीं कक्षा के साइंस के विद्यार्थियों के लिए वार्षिक परीक्षा की तैयारी मुकाबले की परीक्षा की तैयारी भी एजुसेट द्वारा करवाई जाएगी। उन्होंने समूह स्कूल प्रमुखों संबंधित विषय अध्यापकों को एजुसेट रूम में उपस्थित रहकर दिखाए जाने वाले कार्यक्रमों संबंधी जरूरी नुक्ते बोर्ड पर लिखे विद्यार्थियों को भी नोट करवाएं तथा टेलीकास्ट समय तकनीकी खराबी आने की सूरत में एवं नेटवर्क फेल होने की सूरत में संबंधित विषय अध्यापक उस टापिक को पूरा करेगा।
hin_Deva bho_Deva hin_Deva